Варшини Пракаш

Варшини Пракаш — климатски деец и извршен директор на Движењето „Изгрејсонце“, организација 501 (c) (4) која ја ко-основала во 2017 година.  Во 2019 година била вклучена во списокот на Time 100 како една од 100-те највлијателни личности за годината  и била носител на наградата на Клуб Сиера Џон Муир истата година. 

 Ран живот и образование 
Пракаш првпат станала свесна за климатските промени кога имала 11 години додека гледала известувања за цунамито во Индискиот Океан во 2004 година.   Растејќи, таа сакала да стане лекар. 

Пракаш заминала на колеџ на Универзитетот во Масачусетс каде што започнала да се организира околу климатските проблеми. Додека била таму, таа станала водач на кампањата за дивестирање на фосилни горива во училиштето. Пракаш исто така соработувала со национална организација, студентска мрежа за пренасочување на горивата од фосили. Во 2017 година, една година откако таа дипломирала, универзитетот станал првиот голем, јавен универзитет што дивестирал.  

 Кариера 
Во 2017 година, Пракаш го започнала Движењето „Изгрејсонце“, американско политичко движење предводено од млади и 501 (c) (4) кое заговара политичка акција за климатските промени, со уште седум други основачи.  

Во 2018 година, таа станала извршен директор на Движењето откако групата организирала протест со кој ја окупирала канцеларијата на претседателот на американскиот дом Ненси Пелоси, барајќи да се формира конгресна работна група за решавање на климатските промени.

Таа била вклучена во списокот на Time 100 како една од 100-те највлијателни личности за годината. 

Како дел од нејзината работа со Движењето „Изгрејсонце“, Пракаш се залага за предлозите на „Зелениот нов договор“. Во 2020 година, организацијата го одобрила американскиот сенатор Берни Сандерс во Демократските избори за претседателската функција. Пракаш била именувана за советник на работната група за климатски активности на Џо Бајден во 2020 година.    Таа е исто така член на советнички одбор на „Климатска сила 2020“, група која вклучува демократи и активисти кои се залагаат за зголемување на интересот на американските гласачи за климатските активности. 

Пракаш е ко-уредник на книгата Winning the Green New Deal: Why We Must, How We Can, објавена во август 2020 година.    Таа исто така е соработник на Нова можност: Визии за нашиот свет надвор од кризата .  

 Наводи 

 Надворешни врски 

 Интервју: „Како го изградив ова“
 Профил од Форбс

Категорија:Американски дејци
Категорија:Климатски дејци
Категорија:Живи луѓе